Non chamei a Deborah Glass, Adam.
Suarez sacoume do caso de Scott Glass.
A ambición sae cara.
Vai rañala.
E que lle contou Trina Rafferty?
Gloria admitiu que lle puxera a arma.
Protesto, infundado.
Por orde do axente da DEA James De Marco.
O investigador e a muller.
Se queren saber de min, que me veñan preguntar.
Estou aquí.
Temos unha nova proba contra De Marco, das boas.
Bingo.
De Marco pode testificar.
Penso telo atado en curto.
A Gloria Dayton citárona a tarde do 3 de agosto.
E 41 minutos despois fixo esa chamada.
Pode marcar o número?
DEA.
E este home con chapeu?
Creo que a seguía.
O home do chapeu era Neil Bishop.
Quen che deu a coca? Algunha idea?
Dixo que se chamaba... Hector non sei que. Moya?
Non o vou delatar, Mickey. Pode vir por min.
- E se non busco de beber? - No aparcadoiro.
James De Marco tenche controlada, non si?
- Sr. Haller! - Que?
Se unha cousa aprendín é que tes que deixar ir as pantasmas
ou arrastrarante con elas
e nunca serás o avogado que tes que ser.
Non podemos perder máis tempo.
Non aguanta máis!
Ai, merda.
Diga?
Si, son eu.
Que? De que falas? Cando pasou?
Estou de camiño.
Julian está no hospital, agredírono.
- Hostia. - Como que o agrediron?
Seica o apuñalaron durante o traslado.
Pero como é posible? Para que están os gardas?
No cárcere, se queren, van por ti. É grave?
Non o sei. Estou de camiño ao hospital.
Lorna, chama a xuíza Turner e explícallo.
A ver se apraza o xuízo e eu descubro algo.
Vale.
Así pensaremos como evitar un xuízo nulo.
Como que un xuízo nulo?
Forsythe vai pedir que así sexa.
Sabe que estamos a convencer o xurado
e vai intentar que se repita o xuízo.
É o que faría eu. Cisco, descubre se o agresor
está relacionado con Bishop ou De Marco.
- Vale. - Cres que foi cousa de De Marco?
Non teño probas, pero pode ser.
Se matan a Julian, o caso desaparece
e hai que empezar de cero. Julian botará outro ano no cárcere.
Meu Deus.
Non pode haber xuízo nulo. Lorna, busca precedentes.
Xuízos que seguiron sen o acusado.
Chegarei tarde á vista de McCrudden,
pero é preliminar, non tardarei moito.
Quedamos no despacho da xuíza Turner, pensa que dicirlle.
Entendido.
Izzy, ven ao hospital, eu non podo quedar moito.
Xa vou.
Vale, véxote logo.
- Coidado. - Xa o vexo.
Xa, é o que dis sempre,
e logo tes a gravata manchada de café.
Andas nas verzas.
Fixen todo o posible.
Foi a unha vivenda protexida.
Hector Moya dixo que os seus o vixiarían.
Non estou a falar diso.
Se me tiveses contado a verdade, non estariamos así.
Pensáchelo?
Fixen o que debía.
Pensas por que?
Por que non cho contei?
Xa non importa, non?
O que importa é: que fago agora?
Tes que acabar con De Marco.
Iso intento, Gloria.
Hai un procedemento e normas que debemos seguir.
O carallo.
Eses cabróns non seguen ningunha norma.
Se alguén se interpón, mátano.
E deixas que saian coa súa.
Necesítote, Mickey Mantle.
Tes que logralo, estamos?
Non deixes que sexa outra vítima máis.
Acaba con eses fillos de puta por min.
Síntoo, pero está en custodia.
Intentan matalo e cre que vai escapar?
Temos que seguir as normas. Non é familiar, así que...
Pero non... Que discriminación!
Non, tratamos todas as parellas igual, sen importar a orientación sexual,
pero non está casado co paciente.
Perdoe, son o avogado do paciente.
Entenderá que o señor Lyons está preocupado.
Si, prometo que os informarán en canto haxa novidades.
Agora o único que lles podo dicir é que o están operando.
Por favor, senten.
Claro, moitas grazas pola axuda. Ven.
Non ten xeito.
Fai o seu traballo, David.
Non. Como poden apuñalar a Julian e que non haxa ninguén que o deteña?
Mickey, puido morrer.
Aínda pode morrer. Julian...
- Enténdelo? - Si, e penso descubrir que pasou.
Xa o estou investigando.
Dixeches que ía estar a salvo.
E mira onde estamos.
Caso número BA72539.
O pobo contra McCrudden.
BA72539.
Está a letrada?
Última oportunidade. BA72539.
Á de unha, á de dúas...
Señoría, vexo a letrada na sala.
- Dáme un momento? - Claro.
Ten todo o tempo do mundo.
Non é que teñamos nada mellor que facer.
Lorna.
Lorna!
Merda.
Estaba concentrada. Chamáronme?
Si, tres veces.
- Vai todo ben? - Non.
Apuñalaron a Julian
e teño que ir falar coa xuíza.
Meu Deus, síntoo moito.
Tranquila, grazas por avisar.
De nada.
Por certo, que fas aquí?
Estás de garda?
Por desgraza.
É unha historia longa e deprimente.
En fin, sinto moito o do teu cliente.
Avísame se necesitas algo.
Queres retirar os cargos para que poida marchar?
- Non te pases. - Letrada.
Veña, acabemos.
Perdoe. Coidado! Desculpe.
Cisco.
Non che podo contar nada, meu.
Apuñalan un preso e queres protexer o agresor?
Non, quero conservar o traballo.
E onte non traballei.
Coma se non falásedes do tema.
E vés aquí finxindo que non escoitaches o seu nome
vinte veces na última hora?
Que queres?
O meu traballo é descubrir información, sexa como sexa.
Ou polas boas
ou polas malas.
Non teño tempo
porque o noso cliente igual non aguanta ata mañá.
Apelo á túa humanidade, Ramon.
E pídoche amablemente
que me deas un puto nome.
Faino de novo, señor Haller.
O que?
Culparse por todo o que lle pasa
a outra xente.
Dis ti?
Os budistas din que por moito que doia a primeira frecha,
a dor da segunda sempre é moito peor.
Que é a segunda frecha?
É coa que te disparas a ti mesmo
para castigarte pola primeira.
Iso tamén cho ensinou LeBron?
Non é culpa súa, señor Haller.
Nin o que me pasou a min.
Oxalá o puidese crer.
Maggie sempre me dicía que fago cousas perigosas,
e que algún día ía cobrar vítimas.
Pero non fun eu a vítima.
Fuches ti.
Gasta moito tempo e enerxía sentíndose culpable
e non intentando descubrir como ganar o caso.
Céntrese, señor Haller.
E non esqueza o cinto.
ESTÁ EN ILLAMENTO ATA QUE SE DECIDAN.
NON REVELARON A SÚA IDENTIDADE.
Podes entrar con nós.
Vale.
Señoría, non pretendo ser insensible, pero seica está pendente dun fío.
Coido que a única opción que temos
é declarar xuízo nulo.
A corte agradécelle moito
que veña expoñer as opcións, señor Forsythe.
Señoría, a defensa oponse á nulidade do xuízo.
Ata sabermos máis da súa situación, é precipitado.
Precipitado? Señoría, aínda que o señor La Cosse sobreviva,
canto tardará en recuperarse?
Imos reter o xurado indefinidamente?
Xuíza, non podo aseguralo, pero coido
que quen apuñalou o meu cliente
quere que se anule o xuízo.
Que? O meu nabo!
Señor Bishop, compórtese neste despacho, estamos?
Síntoo, señoría,
pero todo indica que foi un crime de odio.
O señor La Cosse é gai.
Por desgraza, no cárcere hai presos de todo tipo.
Non precisan moito para saltar.
Sabemos quen foi o asaltante?
Aínda non, señoría. Intento descubrilo.
Sen pretender ser descortés, señor Haller, esta é a realidade.
A corte só pode esperar certo tempo.
Talvez non é preciso.
Levo toda a mañá no hospital, e co seu permiso,
cédolle a palabra á letrada Crane, que lle dará argumentos.
Coa venia, señoría.
Sería un gran prexuízo declarar o xuízo nulo,
non só polo señor La Cosse, senón polos contribuíntes dos Ánxeles,
que gastaron unha fortuna neste caso.
O señor La Cosse tamén gastou moitos cartos na súa defensa,
por non mencionar o gran custo físico que lle supuxo estar no cárcere.
Pero, sobre todo, o equipo do señor Forsythe
coñece a nosa estratexia da defensa
e comezar de novo daríalle unha inxusta vantaxe.
A mesma vantaxe que tería a defensa,
tamén coñecen a nosa estratexia.
Por sorte, temos un remedio.
O punto 43 do Regulamento Federal de Procesamento Criminal afirma
que é posible que o acusado estea ausente.
Malia que a miúdo é por mal comportamento
ou por escolla del,
non hai nada que nos impida aplicar esa norma.
Si, e a Sección 977 do Código Penal de California,
que é pola que se rexen os xuízos neste estado,
di que o acusado debe estar presente no xuízo
a non ser que renuncie a ese dereito por escrito,
algo que, evidentemente, La Cosse non pode facer.
Aquí ten xurisprudencia, incluíndo California,
onde non estivo presente o acusado.
Señoría, malia a xurisprudencia,
seguir con este xuízo mentres o señor La Cosse está en quirófano
é permitirlle á defensa que repita o xuízo
en caso de condena.
Que é o que declarar a nulidade do xuízo
suporía para a acusación, señoría.
Ben, parece que estamos nun punto morto.
Expuxeron boas razóns que debo considerar.
Direilles a decisión despois de comer.
Se non lles importa, quero tomar o té en paz.
- Grazas. - Grazas, señoría.
Non tiñas gravatas limpas?
David.
Familia do señor La Cosse?
Si.
A boa nova é que está vivo, pero segue en quirófano.
É moi grave?
Complicouse máis do esperado.
Perdeu moito sangue.
Tiña laceracións graves nun ril.
Por desgraza, tivemos que extirpalo.
Mi ma.
Paróuselle o corazón, pero reanimámolo
e puidemos seguir operando.
Vai sobrevivir?
É difícil sabelo, pero facemos todo o posible.
Dareilles máis novidades en canto as teña.
Grazas, doutora. De veras.
Grazas.
Julian é forte, David.
O cárcere debilitouno moito. Non sei se lle quedan forzas.
Tente a ti.
Sabe que esperas por el.
Si. Saberao?
Cisco, cóntame.
O tipo que apuñalou a Julian chámase Lalo Vasquez.
Está acusado de asasinato. Non teño nada máis.
Ten que ter relación con De Marco.
Non sei como, pero o caso pode depender del.
Se hai algo, heino atopar.
Pero levará tempo.
- Chámote cando descubra algo. - Vale.
Está ocupado?
Agora si.
Como me atopaches?
Díxome Lorna onde estabas.
Sinto o do teu cliente.
Vaise poñer ben?
Non o sabemos.
Estaba a isto de ganar o caso, Andy.
Supoño que por iso o fixeron.
Tes algunha proba?
Cisco está investigando, pero a burocracia non lle deixa.
- Oe... - Mira...
Quero desculparme polo do outro día.
Paseime, non pensei antes de abrir a boca.
Pode que si, pero non te equivocabas.
É un niño de serpes.
Non debín fiarme de Vanessa.
Eu que sei.
Se cadra xa non quería gardar o segredo.
É difícil ter o destino de alguén nas mans.
Mesmo cando non podes facer nada, sentes que é culpa túa.
Si, pero puiden ter feito algo e debino ter feito.
Veña, Andy, errar é humano.
Tes que perdoarte.
Debías seguir os teus propios consellos.
Lorna díxome que Suarez te puxo a facer gardas.
Quero arrincar os ollos cun lapis.
Superaralo, e el darase conta de que desaproveita unha das mellores.
Si, pode ser.
Estivo ben, Andy.
Si.
Ambos sabemos que non funciona.
Para min é todo moi complicado agora mesmo.
E creo que a ningún se lle dá moi ben compaxinar o traballo coa vida persoal.
Por iso non deixaches o cepillo de dentes.
Se cadra algún día consígoo.
Seguro.
Créalo ou non, Haller, teño fe en ti.
Mickey, valo acabar?
É todo teu.
Debería volver, a ver se aínda hai xuízo ou non.
Cruzo os dedos.
Ben, estamos todos.
É un gran dilema, e lamento as desafortunadas circunstancias
que nos trouxeron aquí.
O deber do xulgado é equilibrar ambos intereses
dentro dos requisitos da lei.
Polo tanto...
Si?
Perdoe, xuíza, está aquí o axente James De Marco
co seu avogado da DEA.
Din que debían comparecer e que o seu tempo é limitado.
Grazas, Claire.
Señoría, dadas as dificultades que tivemos para citar a De Marco,
a defensa solicita que declare.
Que? Como? Señoría, o acusado está ausente.
Xa tomou unha decisión
sobre a súa comparecencia, pero aínda teño dúbidas
sobre a relevancia do seu testemuño.
É perfecto, señoría.
Non hai xurado ata sabermos máis sobre o meu cliente.
Podemos oír o axente De Marco
sen o xurado como proba.
Así, mesmo se hai que empezar de novo,
o tribunal pode precisar a relevancia do seu testemuño.
Señoría, isto é anómalo.
Non estou preparado para interrogalo.
Por que? Estaba citado a declarar.
Pensaba que non se presentaría.
Polo visto, vostede tampouco.
Isto aforrará tempo en caso de repetir o xuízo.
É un uso eficiente dos recursos xudiciais.
Miña nai sempre dicía: "Aproveita mentres poidas."
Se está aquí, oiamos que quere dicir.
Tomarei logo a decisión da nulidade.
- Grazas, señoría. - Grazas.
Que oportuno que De Marco apareza cando se cadra anulan o xuízo.
Moi oportuno. Pensa que é intocable.
Ensínalle que non o é. Usa o vídeo
da casa de Sterghos na refutación.
- A ver como o xustifica. - Non, aínda non.
Por que?
Ese tipo cre que pode saír coa súa.
E vaino conseguir se non somos listos.
Se mostramos agora o vídeo e se anula o xuízo,
non volverá, e o xurado non verá o vídeo.
Pero se non o mostras
e Forsythe non considera relevante o testemuño,
non volverá igual.
Hai que correr o risco. Confía en min, esperamos.
Vale. Abotoa a chaqueta.
Boa tarde, axente De Marco.
Igualmente, letrado.
Pode dicirnos canto tempo leva na DEA?
- En setembro fago 23 anos. - 23 anos son moito tempo.
E céntrase nos cárteis de droga estranxeiros?
Diría que o obxectivo principal da DEA
son os cárteis.
Seguro.
No transcurso das súas investigacións de cárteis
reparou nun home chamado Hector Moya?
Coñezo o señor Moya, si.
É o xefe do cártel de Tijuana. Non é que sexa moi de fiar.
E sabe onde está o señor Moya?
Cumprindo condena perpetua na prisión federal.
Entendo. Axente De Marco, pode dicirnos
de que coñecía a vítima, Gloria Dayton?
Non a coñecía.
Non? Unha testemuña dixo que era a súa informante.
Non é certo?
Non, nunca a coñecín.
Non o chamou o 3 de agosto do ano pasado
para dicirlle que a citaran nun caso de Hector Moya?
Protesto. Xa se obtivo resposta varias veces, señoría.
Ha lugar.
Volvamos co señor Moya.
Sabe por que está na prisión federal?
Detívoo a Policía nos Ánxeles
cunha cantidade considerable de cocaína e unha arma.
A arma estaba relacionada cun asasinato.
Nese momento, a DEA encargouse do caso.
Moi ben. E condenárono a prisión perpetua por posesión desa arma?
Coido que si.
Está aquí, axente De Marco,
porque o citei eu para este caso.
Citárono os avogados de Moya algunha vez
no recurso habeas para anular a condena?
É posible.
Recibo moitas citacións. Xestiónanas os avogados da DEA.
Esta implicábao directamente.
O señor Moya vai demandar o goberno federal, incluída a DEA,
por incriminalo na detención.
Non sabe do caso habeas do señor Moya?
O señor Moya é un home desesperado. E isto son os EUA.
Podes demandar a quen queiras, pero pode ser mentira.
O certo é que non tiven nada que ver coa súa detención.
A DEA implicouse máis adiante.
Coma moitos presos, o señor Moya proba a ver se nace un corvo branco.
Moi ben. Centrándonos neste caso, coñece o meu cliente, Julian La Cosse?
Tivo algún trato con el?
Non.
E o resto de persoas deste caso? Coñece o fiscal, o señor Forsythe?
Non o coñezo, non.
E o investigador do señor Forsythe, o señor Bishop? Está aí sentado.
Coñéceo?
Si, un pouco.
Desde haberá uns dez anos.
E iso?
Daquela el estaba na Policía.
Coñecino nun dobre homicidio no val.
Sospeitábase dun cártel,
e a Policía pediulle axuda á DEA.
Entendo. E viu ou falou co señor Bishop desde aquela?
Non.
Non lle preguntou por este caso?
Non.
E falou con alguén deste caso?
Non sabía deste caso ata que me citou, señor Haller.
Non. A resposta é non.
Moi ben.
Volvendo ao dobre homicidio onde coñeceu o señor Bishop,
aconteceu na avenida Montgomery, preto do lago Balboa?
Non me lembro. Como dixen, foi hai dez anos.
E sóalle o nome de Peter Sterghos?
Protesto. Podemos achegarnos?
Señoría, xa decidiu que Peter Sterghos, sexa quen sexa,
non vai testificar.
O señor Haller intenta eludir esa decisión.
Intento establecer se a testemuña sabía
que Peter Sterghos estaba na lista.
Dixo que non tivo contacto con ninguén do caso.
Teño probas que demostran o contrario.
Non hai probas, é un número. Ante a inminente nulidade do...
Decidirei eu se é un xuízo nulo ou non, señor Forsythe.
Señor Haller, por favor, acabe rápido.
Si, señoría.
Ben, axente De Marco,
díxolle alguén que Peter Sterghos era unha testemuña potencial do caso?
Non, non coñezo ese nome.
Moi ben. Pode dicirnos onde estaba a noite do venres 17 de maio?
Estiven toda a noite de vixilancia.
O meu compañeiro confirmarallo.
E estivo na avenida Montgomery, preto do lago Balboa?
Temo que non podo falar de investigacións confidenciais en curso.
Señoría, protesto de novo.
Por que pregunta por enderezos e datas aleatorios
sen relación co caso?
Ha lugar.
Señor Haller, ten máis preguntas?
De momento non, señoría.
Forsythe, algunha pregunta?
Non, señoría.
Moi ben. Axente De Marco, pode retirarse.
- Grazas polo seu tempo. - De nada, señoría.
- Mente máis do que fala. - Dáselle moi ben.
Señoría, a acusación reitera a obxección
a que testifique.
E non houbo nada relevante.
De haber novo xuízo,
pedimos que non se considere testemuña.
Tomo nota, señor Forsythe.
Señor Haller, quere dicir algo antes de que decida?
Señoría...
Señoría, é do hospital.
Antes de continuar, pode darme dez minutos para contestar?
Ten cinco, señor Haller.
Grazas.
Izzy, cóntame.
Julian saíu do quirófano. Sobreviviu.
Polos pelos.
Está con David.
Como está?
Pendura dun fío.
As próximas horas son decisivas.
Dis que está esperto?
Que? Díxenche que sobreviviu polos pelos.
Está inconsciente.
Izzy, necesito que me digas que está esperto.
Mickey, Julian está esperto.
Grazas.
Señoría, dixéronme que está esperto.
Que?
Co seu permiso, pídolle que atrase a decisión da nulidade
ata falar con el.
Señoría...
Entendo a frustración da acusación e da sala,
pero non sei canto tempo pode aguantar o meu cliente.
O tempo é primordial.
Moi ben. Receso de 90 minutos.
Quero a todos aquí ás 15:30 puntuais.
Grazas, señoría.
Vale.
Xa sei que vas dicir.
Ai, si? Dime logo.
Vasme dicir que farías ti nesta situación.
A ver, sei que non fun o mellor pai do mundo,
pero fun moi bo avogado.
Entendo que queiras imitarme.
Iso cres que fago?
Non sei. De quen é o anel que levas?
Transgredías todas as regras.
- E ti non? - Digo fóra do xulgado.
Fago as cousas ao meu xeito, non ao teu.
Teño a Legal se necesito outra opinión.
Claro.
A Legal gustáballe ir ao límite desde o seu despacho,
pero era eu quen saía facer o traballo sucio.
O certo é que quería ser tan bo coma min, igual ca ti.
Cres que non son tan bo?
Creo que o imos descubrir.
É unha decisión complicada.
Outros avogados escaparían dela.
A cuestión é se ti escaparás tamén ou non.
Se de verdade queres ser tan bo coma min,
mellor ca min,
tes que facer o que sexa para que o exculpen.
O teu cliente non espera nada menos.
Slainte.
Julian está esperto?
Non sei que queres que che diga.
A verdade.
Máis inconsciente que consciente.
Como está?
Fai o que pode.
Xa.
Tráesme un café? Teño que falar con el.
- Si. - Grazas, Izzy.
Tiñamos que telo apreciado máis.
O que?
Estar san.
Feliz.
Nunca pensas en morrer. Pásalles a outros, pero...
David, non podías saber que isto fose pasar.
Iso é certo na nosa relación.
Nunca pensei en arraigar.
Non estaba planeado.
Que pasou?
Un accidente.
Nada grave nin nada.
O tipo que ía diante freou de golpe e chocamos.
Saíu do coche botando fume pola boca.
Tiña a cara vermella e movía os brazos.
Non sei. Intentei desculparme, pero parecía inútil.
E iso debeuno anoxar aínda máis.
Non tes nin idea.
Deille os datos do seguro e intercambiamos os teléfonos.
Aquela noite escribiume
e pediume se podiamos quedar para desculparse por como reaccionou.
Fin da historia.
David, o caso de Julian corre perigo.
A xuíza quere declarar o xuízo nulo.
Haberá que volver empezar.
Julian é o único que o pode deter.
Teño que falar con el.
Mickey, está inconsciente. Podes falar, pero non sei se te oirá.
Tes que confiar en min, déixame intentalo.
Fai o que teñas que facer.
- Síntoo, non pode entrar. - Son o seu avogado.
Respéctoo, pero sigo ordes.
Só os médicos poden ver o preso.
Xa deixei entrar o mozo e podería ter problemas por iso.
Escoita atentamente, oficial Henderson.
Ten dereito a falar co seu avogado.
Non está esperto.
- Es médico? - Non, pero levo aquí...
Queres ir ao xulgado explicar
por que lle negaches a un home os seus dereitos constitucionais?
Unha vítima dun crime horrible.
Que aconteceu baixo a vosa supervisión.
Se é o que queres, asegúroche que así será.
Cinco minutos. Despois, fóra.
Grazas.
E quedo aquí fóra.
Que seguro me sinto.
Teño unha exención firmada de La Cosse,
permítenos proceder sen estar el presente.
Señoría, teño dúbidas.
O que din no hospital e no Departamento do Shériff
é que o señor La Cosse está en estado crítico.
Así é, señoría,
por iso é tan importante actuar rápido.
Tiven sorte de estar alí naquel momento.
Señor Forsythe, puido ir ao hospital co señor Haller
se tiña dúbidas.
E señor Haller, é un representante da xustiza.
Se lle tomo a palabra e descubro algunha irregularidade...
Non necesitar tomar a miña palabra.
Estaba a súa parella,
e accedeu a testificar para verificar a firma.
Diga o seu nome.
David Henry Lyons.
Xura solemnemente
que o seu testemuño ante este tribunal
é a verdade e nada máis que a verdade?
Xuro.
Sente, señor Lyons.
Señor Lyons, pode explicarnos
a súa relación co acusado, Julian La Cosse?
É o amor da miña vida.
Tecnicamente, a miña parella.
Non casamos porque ningún dos dous cre no matrimonio como institución,
pero talvez cambie de opinión.
- Canto tempo levan xuntos? - Facemos nove anos no verán.
Estaba con el no hospital?
Levo con el desde que o agrediron baixo custodia policial.
Señor Lyons, esta exención dáme permiso
para seguir o xuízo sen estar Julian presente.
Viuna antes?
Si, ensinouma no hospital tras velo.
E recoñece a firma ao final?
Si, é a de Julian.
Non é moi clara,
pero estivo sete horas en quirófano.
Non creo que pensase na caligrafía.
Confirma que a firma da exención
é a da súa parella, Julian La Cosse?
Si, sen dúbida.
Grazas, Sr. Lyons.
Señor Forsythe.
Señor Lyons, sabe cal é o castigo por dar falso testemuño en California?
Pois non.
Segundo o Código Penal, o perxurio é un delito grave
penado con ata catro anos de cárcere.
Agora que o sabe, está seguro das súas respostas
ou quere cambiar algunha?
Non, non quero.
Julian quere continuar, e seino
porque mo dixo el mesmo antes de quedar inconsciente.
El tamén llo diría se non estivese esposado á cama do hospital.
Iso é todo.
A testemuña pode retirarse.
Hai algún argumento máis antes de continuar coa decisión?
Señoría, quero reiterar a miña obxección
de seguir nesta situación.
Pase o que pase,
a defensa usará isto para apelar calquera decisión desfavorable.
Señoría, antes lembroume que son un representante da xustiza.
Asegúrolles a vostede e a Forsythe que, aínda que reservo o dereito de apelar,
non será porque o cliente non estaba presente.
Non podo tomarlle a palabra, señor Haller, pero agradézollo.
Algo que engadir?
Señoría, quero dicir que a administración da xustiza de forma oportuna
sería máis xusta se o caso continuase.
Os xulgados sosteñen
que decisións deste tipo recaen no criterio dos xuíces.
Grazas por recordalo, señorita Crane.
É unha decisión complicada,
e hai moito que considerar.
Pero dado que hai probas da vontade do acusado,
que é continuar co xuízo,
decidín non declarar xuízo nulo.
Alguacil, descúlpese co xurado
e dígalles que mañá retomamos o caso ás 9:00.
Levántase a sesión.
O primeiro que me ensinaches
é que ningún xuíz quere que apelen e o do criterio serve para todo.
- Amén. - Si.
Faite un favor e tira esa gravata.
Encántame.
Todo é temporal. Quéimaa, Mickey.
Non, Vasquez. Lalo Vasquez.
Se ten algo sobre...
Que?
Si, espero encantado, sempre e cando non...
Ola?
Ai, ola. Mickey está no xulgado.
Non pasa nada, búscote a ti.
Que é iso?
Probas da Fiscalía do caso de Lalo Vasquez.
Estás de broma.
Non che traerá problemas?
Xa houbo unha vista
e entregáronlle todo á defensa, así que non creo.
A verdade, nin me importa.
Vaia.
Tres universitarios mortos por sobredose. Había fentanilo na cocaína.
Que pasa?
Algo bo.
Algo moi bo. Grazas.
De nada.
Non te afagas.
- Que é? - Investigación.
Con todo o enredo de Julian, a xuíza non decidiu nada sobre De Marco.
- Podes volver metelo. - Lorna.
Que? Dixeches que o vídeo non vale de nada se non o ve o xurado.
Non deixará que De Marco testifique.
Con esa actitude non.
Mickey, en serio. Hai que pensar como incluír o vídeo.
Tranquila, Lorna.
Teño unha idea mellor, véxote dentro.
Podo sentar?
Teño algo que ensinarche.
Gárdao para quen lle importe.
Creo que ese es ti.
Estás cheo, non?
Cheo de que?
Reprodúceo.
Coincidirás en que é grave.
Non entrei con el.
Non é o que parece.
É xusto o que parece.
Mira, Bishop, xa non me importa.
Non me importa o voso trato de merda.
Impórtame salvar o meu cliente e acabar con este cabrón.
Non é tan fácil.
Morreu unha muller e o meu chofer. E o meu cliente está a piques de morrer.
Es moitas cousas, pero non es un asasino.
Creo que non fondo queres facer as cousas ben.
Non o ensines.
Nin no xuízo nin a ninguén.
Iso depende, non cres?
XUÍZA
Haller, chame a seguinte testemuña.
A defensa chama a Neil Bishop ao estrado.
BASEADO NAS NOVELAS DE MICHAEL CONNELLY
Subtítulos: María Suárez Seijas